Μ.Γ.Σ. Αναγέννηση Κολινδρού

Ο Μ.Γ.Σ. Αναγέννηση Κολινδρού είναι αθλητικό σωματείο στον Κολινδρό του νομού Πιερίας. Αγωνίζεται με χρώματα το πορτοκαλί και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Κολινδρού «Ηλίας Δούλιας».

Η επαγγελματική ποδοσφαιρική ομάδα του συλλόγου, «ΠΑΕ Αναγέννηση Κολινδρού Μ.Γ.Σ.», έφτασε στο απόγειό της την περίοδο 1994–95, όταν μετείχε στο πρωτάθλημα της Β΄ Εθνικής κατηγορίας και τερμάτησε στην 9η θέση του βαθμολογικού πίνακα.

Ιστορία
Στην κωμόπολη προϋπήρχαν οι σύλλογοι «Ηρακλής» και «Γ.Σ. Ζεύς», που αμφότεροι ιδρύθηκαν το 1927. Οι προαναφερθέντες σύλλογοι διέκοψαν τις δραστηριότητές τους την περίοδο της κατοχής. Έπειτα, οι ιθύνοντες των δύο συλλόγων αποφάσισαν τη δημιουργία ενός ενιαίου συλλόγου στην περιοχή, οπότε το 1948 ιδρύθηκε η «Αναγέννηση». Αργότερα ο «Γυμναστικός Σύλλογος Αναγέννηση Κολινδρού» μετονομάστηκε σε «Μουσικοχορευτικός Γυμναστικός Σύλλογος Αναγέννηση Κολινδρού».

Παραπομπές

Εξωτερικοί σύνδεσμοι
Επίσημο ιστολόγιο

Αναγεννηση Κολινδρου
Ιδρύσεις αθλητικών συλλόγων το 1948
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1948